रिलिजको दुईदिन पहिल्यैदेखि नेपाली चलचित्र 'कोही…मेरो'को एड्भान्स बुकिङ सुरु भएको छ । राजधानीको जयनेपाल सिनेमा घरमा बुधबारदेखि दर्शकहरुले टिकटको अगि्रम बुकिङ थालेका छन् । आलोक नेम्वाङ निर्देशित यो चलचित्र शुक्रवारदेखि देशब्यापी रिलिज हुँदैछ । 'दर्शकहरुले आजबाटै एड्भान्स बुकिङ गर्न थाल्नुभएको छ' क्वेस्ट इन्टरटेनमेन्टकी मार्केटिङ चिफ सगिना मानन्धरले भनिन् 'पछिल्लो समय दर्शकहरुबीच फस्ट डे-फस्ट सोको ट्रेन्ड सुरु भएको छ ।' चलचित्रका निर्माता जितु वंशलले पनि केही मल्टिप्लेक्सहरुमा एड्भान्स बुकिङ सुरु भैसकेको बताए । 'फिल्मले राम्रो व्यवसाय गर्नेमा म ढुक्क छु' उनले भने ।
